stanford-oval/wikipedia huggingface dataset:
สถานีห้าแยกลาดพร้าว
การเชื่อมต่อรถโดยสารประจำทาง > ถนนพหลโยธิน > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 34 (1-3)  | บางเขน |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางปฏิรูป |
| 34 (เดิม)  | รังสิต |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางบรรเทาความเดือดร้อน ตามมาตรา 41 |
| 39 (1-5)  | รังสิต |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.หลีกภัยขนส่ง (เครือไทยสมายล์บัส) | เส้นทางปฏิรูป |
| 39 (เดิม)  | ตลาดไท |  อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส | เส้นทางบรรเทาความเดือดร้อน ตามมาตรา 41 |
| 104 (2-16)  | ปากเกร็ด |  สถานีขนส่งผู้โดยสารกรุงเทพ (จตุจักร) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 524 (1-23)  | หลักสี่ |  สถานีขนส่งผู้โดยสารกรุงเทพ (ตลิ่งชัน) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.บางกอกยูเนี่ยนเซอร์วิส 524 (เครือไทยสมายล์บัส) |  |
| 529E (4-29E)   | แสมดำ |  สถานีขนส่งผู้โดยสารกรุงเทพ (จตุจักร) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 545 (2-26)  |  ท่าน้ำนนทบุรี | พัฒนาการ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 2-17  |  MRT บางซื่อ | ม.เกษตรศาสตร์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางวิ่งเป็นวงกลม มีรถให้บริการน้อย |
การเชื่อมต่อรถโดยสารประจำทาง > ถนนลาดพร้าว

เส้นทางที่มีรถรองรับวีลแชร์
การเชื่อมต่อรถโดยสารประจำทาง > ถนนลาดพร้าว > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 96 (1-42) (1) |  อู่มีนบุรี |  สถานีขนส่งผู้โดยสารกรุงเทพ (จตุจักร) | รถโดยสารประจำทางสีครีม–แดง | ขสมก. |  |
| 145 (3-18)  (3) |  อู่แพรกษาบ่อดิน |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีฟ้า (ใช้แก๊สธรรมชาติ) 2.รถโดยสารประจำทางปรับอากาศสีส้ม (ยูโรทู) 3.รถโดยสารประจำทางสีครีม–แดง | ขสมก. |  |
|  |  |  |  | ขสมก. |  |
การเชื่อมต่อรถโดยสารประจำทาง > ถนนลาดพร้าว > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 8 (2-38)  | แฮปปี้แลนด์ |  สะพานพุทธ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 27 (1-37)  | มีนบุรี |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 44 (2-42)  | เคหะคลองจั่น | ท่าเตียน | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-56  | สถาบันฯ พระจอมเกล้าเจ้าคุณทหารลาดกระบัง |  สถานีขนส่งผู้โดยสารกรุงเทพ (จตุจักร) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 8 | แฮปปี้แลนด์ |  สะพานพุทธ | 1.รถโดยสารประจำทางสีขาว-น้ำเงิน | บจก.ทรัพย์ 888 บจก.กลุ่ม 39 เดินรถ |  |
| 8 | แฮปปี้แลนด์ |  สะพานพุทธ | 2.รถโดยสารประจำทางสีชมพู | บจก.ทรัพย์ 888 บจก.กลุ่ม 39 เดินรถ |  |
| 27 | มีนบุรี |  อนุสาวรีย์ชัยสมรภูมิ | 1.รถโดยสารประจำทางสีขาว-น้ำเงิน | บจก.สามัคคีบัส | ส่วนใหญ่หมดระยะ เซ็นทรัล ลาดพร้าว |
| 27 | มีนบุรี |  อนุสาวรีย์ชัยสมรภูมิ | 2.รถโดยสารประจำทางสีชมพู | บจก.สามัคคีบัส | ส่วนใหญ่หมดระยะ เซ็นทรัล ลาดพร้าว |
| 92 | คลองตัน |  อนุสาวรีย์ชัยสมรภูมิ | รถโดยสารประจำทางสีขาว-น้ำเงิน | บจก.ซัคเซสบัสเซอร์วิส |  |
| 182 | รามคำแหง |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางสีขาว-น้ำเงิน | บจก.กระแสร์เงินยานยนต์ | ส่วนใหญ่หมดระยะ เซ็นทรัล ลาดพร้าว |
| 182 | รามคำแหง |  สถานีขนส่งผู้โดยสารกรุงเทพ (จตุจักร) | 2.รถโดยสารประจำทางสีชมพู | บจก.กระแสร์เงินยานยนต์ | ส่วนใหญ่หมดระยะ เซ็นทรัล ลาดพร้าว |

ถนนพหลโยธิน มุ่งหน้า วิภาวดีรังสิต รถขสมก. สาย 24 26 34 39 59 63 107 129 136 191 503 รถเอกชน สาย 39 104 126 524
ถนนพหลโยธิน มุ่งหน้า รัชโยธิน รถขสมก. สาย 24 26 34 39 59 63 107 129 136 191 503 รถเอกชน สาย 39 104 126 524
ถนนลาดพร้าว รถขสมก. สาย 96 145 502 รถเอกชน สาย 8 27 44 92 182
สถานที่สำคัญใกล้เคียง

เซ็นทรัล ลาดพร้าว
ห้างสรรพสินค้าเซ็นทรัล สาขาลาดพร้าว
อาคารสำนักงานเซ็นทรัล ลาดพร้าว
โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ
บางกอก คอนเวนชัน เซ็นเตอร์ แอท เซ็นทรัล ลาดพร้าว
โรงเรียนหอวัง
โลตัส สาขาลาดพร้าว
กองบัญชาการตำรวจสอบสวนกลาง
กองบังคับการปราบปราม
ยูเนี่ยน มอลล์
มหาวิทยาลัยเซนต์จอห์น
บริษัท ปตท. จำกัด (มหาชน)
อาคารเอ็นเนอร์ยีคอมเพล็กซ์
ไอศูรย์ ไมดาน

| เล็ก ไอศูรย์ |
| --- | --- |
เกิด: 8 สิงหาคม พ.ศ. 2504 (63 ปี) ไอศูรย์ ไมดาน  อำเภอพิบูลย์รักษ์ จังหวัดอุดรธานี  ประเทศไทย
ส่วนสูง: 185 เซนติเมตร
คู่สมรส: วรรณศรี ศรีวรรณ
อาชีพ: นักแสดง นายแบบ
ปีที่แสดง: 2529 - ปัจจุบัน
ผลงานเด่น: ปวีร์ – ขิงก็ราข่าก็แรง (2533)
เล็ก ไอศูรย์ มีชื่อจริง ไอศูรย์ ไมดาน เกิด 8 สิงหาคม พ.ศ. 2504 เป็นชาวอำเภอพิบูลย์รักษ์ จังหวัดอุดรธานี เป็นนักแสดง และนายแบบชาวไทยเชื้อสาย
ไทย-เดนมาร์ก-อินเดีย[ต้องการแหล่งอ้างอิงดีกว่านี้]
ไอศูรย์ เกิดเมื่อวันอังคารที่ 8 สิงหาคม พ.ศ. 2504 เป็นลูกคนกลางในจำนวน 3 คน โดยมีพี่ชายและน้องสาว โดยเริ่มใช้ชีวิตอยู่ในต่างประเทศตั้งแต่อายุ 2 ขวบ โดยไปศึกษาต่อในประเทศอินเดียเป็นที่แรก ก่อนจะย้ายไปประเทศเดนมาร์ก แล้วตามด้วยเยอรมนี จึงทำให้เขามีความสามารถในการใช้หลายภาษา ทั้งภาษาไทย ภาษาอังกฤษ ภาษาเยอรมัน ภาษาฝรั่งเศส ภาษาเดนมาร์ก ภาษาสวีดิช รวมทั้งภาษาละติน
ก่อนที่จะเข้าสู่วงการมายา เขาเคยทำงานประจำในบริษัทผลิตรถยนต์กับมีกิจการส่วนตัวเกี่ยวกับธุรกิจเสื้อผ้า พร้อมทั้งเป็นนายแบบที่ประเทศเดนมาร์ก โดยผลงานโดดเด่นในขณะนั้นคืองานเดินแบบแฟชั่นโชว์ของ KENZO  ต่อมาเมื่อกลับมาประเทศไทยในปี พ.ศ. 2529 จึงได้ถูกทาบทามให้เป็นนายแบบโฆษณาผลิตภัณฑ์เฮนเนสซี่ กับเดินแบบในงานแฟชั่นโชว์ที่สปอร์ตคลับ ต่อมาเวณิก เจริญปุระ ได้ชักนำให้ถ่ายแบบครั้งแรกในนิตยสารเปรียว และมีผลงานออกมาต่อเนื่อง เขาได้เป็น 1 ใน 5 นายแบบยอดนิยมประจำปี พ.ศ. 2530 จากนั้นจึงได้เข้าสู่วงการแสดงทางจอเงินเรื่องแรกคู่กับ สินจัย หงษ์ไทย ในเรื่อง ทาสอารมณ์ และจอแก้วเรื่องแรกทางช่อง 7 ในเรื่องแววมยุรา แล้วมีผลงานทั้งจอแก้วและจอเงินหลายเรื่องจนช่วงหนึ่งได้หายหน้าไปจากวงการพักใหญ่เนื่องจากพิษเศรษฐกิจในยุคนั้นก่อนจะกลับมาแข่งขันในรายการ Dancing with the stars จากนั้นจึงได้หวนกลับมาแสดงละครออกมาอย่างต่อเนื่องจนถึงปัจจุบัน พร้อมทั้งเป็นที่ปรึกษาบริษัทในประเทศเดนมาร์กและลาว
ชีวิตส่วนตัว

เล็ก ไอศูรย์ สมรสกับวรรณศรี ศรีวรรณ ที่เป็นนักแสดงเหมือนกัน และมีบุตรสาว 1 คน กำลังศึกษาอยู่ประเทศอังกฤษ
ผลงานการแสดง > ภาพยนตร์

ทาสอารมณ์ (2530) รับบท คตกริช
ผัวชั่วคราว (2530) รับบท คตกริช
หน่วยล่าสังหาร (2531) รับบท อิทธิพล
เพชฌฆาตเดนสงคราม (2531) รับบท ทะนง
อยากจะแบ่งหัวใจให้เป็นสอง (2531)
วัยหวานวัยคะนอง (2531)
สู้กับผีหนีไม่ได้ (2531)
น.ส.โล้นซ่าส์ (2531)
ระเบิดทีละหัว (2531) รับบท มือปืนรับจ้าง
นวลนาง (2531)
แอบฝัน (2531)
นางแบบ (2531) รับบท เชษฐ์
มือสังหาร (2531) รับบท มือปืนรับจ้าง
คนเถื่อน กทม (2531) รับบท จ่าตัวแสด
ปล้น เช็คบิล (2532) รับบท เล็ก
โหดตามคิว (2532) รับบท บ๊อบ
หวยเถื่อน (2532) รับบท เดช
ทอง 4 (2533) รับบท ทหารเวียดนาม
ความรักไม่มีชื่อ (2533) รับบท พระเอก
ปีศาจสงคราม (2533) รับบท ผู้กองวัฒน์
นักเลงโหด (2537) รับบท โหด
มหัศจรรย์แห่งรัก (2538) รับบท เฉลิมชัย
คนป่วนสายฟ้า (2540) รับบท พ่อของอิท
ซ้อนแผนฆาตกรรม (2541) รับบท ตำรวจทรยศ
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | ออกอากาศ |
| 2532 | แววมยุรา | ท่านชายสดายุ | ช่อง 7 |
| 2533 | มรสุมหัวใจ | ติณณ์ รณกิจจา | ช่อง 5 |
| 2533 | ขิงก็รา ข่าก็แรง | ปวีร์ พิเศษพงษ์ | ช่อง 9 |
| 2534 | ละอองเทศ |  | ช่อง 9 |
| 2534 | พิษสวาท | พระอรรค / อัคนี ชัยวัฒน์บดินทร์ | ช่อง 5 |
| 2534 | มานวิกาใจร้าย | - | ช่อง 5 |
| 2535 | บ่วง | เจ้าน้อย / ศามน (มน) | ช่อง 3 |
| 2535 | คู่ทรหด ตอน แรม วรธรรม |  | ช่อง 5 |
| 2535 | ละครสั้น ชุด ปากกาทอง ตอน กลัวจนหายกลัว | - | ช่อง 7 |
| 2536 | เงารัก | วิษณุวัต วิสารเวชช์ | ช่อง 3 |
| 2536 | 35 อัพ | - | ช่อง 3 |
| 2536 | สงครามพิศวาส | เอกชัย พิบูลย์วัฒน์ | ช่อง 9 |
| 2536 | บัลลังก์เมฆ | ปานเทพ ดิเรกวิทยา | ช่อง 5 |
| 2536 | ร่านดอกงิ้ว |  | ช่อง 5 |
| 2537 | ระเริงชล | - | ช่อง 3 |
| 2537 | ล่า | กุลชาติ | ช่อง 5 |
| 2537 | หัวใจลายคราม | - | ช่อง 5 |
| 2538 | วิมานลวง | - | ช่อง 5 |
| 2539 | ร้อยรสบทละคร สู้เพื่อฝัน | - | ช่อง 3 |
| 2539 | ร้อยรสบทละคร ขอบคุณครับ คุณครู | - | ช่อง 3 |
| 2542 | รังหนาว | - | ช่อง 3 |
| 2543 | ไม้เมือง | - | ช่อง 3 |
| 2543 | ตามจับตามจีบ | กำธร | ช่อง 3 |
| 2556 | กุหลาบไฟ | นักพรตเมฆขาว | ช่อง 3 |
| 2557 | มาลีเริงระบำ | เมืองแมน | ช่อง 3 |
| 2557 | สงครามนางงาม | จิระศักดิ์ ปัทมบารมี | ช่องวัน 31 |
| 2557 | สะใภ้หัวแดง | นิโคลัย นิคาลาเยฟน่า | ช่อง 7 เอชดี |
| 2558 | พญาโศก | พ่อเลี้ยงศร (รับเชิญ) | ช่อง 7 เอชดี |
| 2558 | คาดเชือก | เสี่ยทองคำ | ช่อง 7 เอชดี |
| 2558 | ข้ามากับพระ | เกริก บำรุงศิริกุล | ช่อง 7 เอชดี |
| 2558 | ตะวันตัดบูรพา | ท่านรองบารมี | ช่องวัน 31 |
| 2558 | ซิ่งรักทะลุมิติ | ดิเรก | ช่องทรูโฟร์ยู |
| 2559 | สะใภ้ไร้เงา | สมภพ (รับเชิญ) | ช่อง 7 เอชดี |
| 2559 | แฝดล่องหน | เกรียงไกร | ช่อง 7 เอชดี |
| 2559 | เจ้าพายุ | บัญชา (รับเชิญ) | ช่อง 7 เอชดี |
| 2559 | กาลครั้งหนึ่งในหัวใจ | หวังเฟย | ช่อง 7 เอชดี |
| 2559 | เพชรตัดเพชร | ฟิเดลโล่ | ช่อง 7 เอชดี |
| 2559 | พี่เลี้ยง |  | ช่องทรูโฟร์ยู |
| 2559 | U-Prince Series ตอน ฮอว์ค | อารอน | ช่องจีเอ็มเอ็ม 25 |
| 2560 | A Love To Kill รักซ่อนแค้น | อดุลย์ | ช่องวัน 31 |
| 2560 | Club Friday Celeb's Stories ตอน แย่งชิง | - | ช่องจีเอ็มเอ็ม 25 |
| 2561 | อังกอร์ | นายพลเวียน | ช่อง 3 เอชดี |
| 2561 | เมืองมายา Live ตอน มายารัก On Lie | ทรงสิทธิ์ ฤษณโยธิน | ช่องวัน 31 |
| 2561 | ชาติ ลำชี | เสี่ยประทวน | ช่อง 7 เอชดี |
| 2561 | เสน่หามายา | ร.ต.อ.บัญชา เลิศวรรธนา | ช่อง 7 เอชดี |
| 2561 | เชิง ชาย ชาญ | ชด เชื้อเสือ | ช่อง 7 เอชดี |
| 2562 | มนตร์กาลบันดาลรัก | สุเมธ | ช่อง 7 เอชดี |
| 2562 | พรายพิฆาต | วัง​ ​เฟย​ ​หลง​ / อำพล​ บวรกุล​ ​ | ช่อง 7 เอชดี |
| 2563 | คนเหนือฅน | (รับเชิญ) | ช่อง 7 เอชดี |
| 2564 | ทะเลลวง | นาท (รับเชิญ) | ช่อง 7 เอชดี |
| 2564 | ทะเลเดือด | ทอม (โทมัส) | ช่อง 7 เอชดี |
| 2564 | ปล้นลอยฟ้า | อิมาดู | ช่อง 7 เอชดี |
ผลงานการแสดง > ซิตคอม

ตะกายดาว ตอน ดาวซะเอง (2532) (ช่อง 9)
ตะกายดาว ตอน ลาดาว (2533) (ช่อง 9)
25 ขวาสุด (2534) (ช่อง 7)
ทรงวิทย์ หนุนภักดี

| พลเอก พลเรือเอก พลอากาศเอกทรงวิทย์ หนุนภักดีม> ว.ม. ป.ช. |
| --- | --- |


ผู้บัญชาการทหารสูงสุด
อยู่ในวาระ
เริ่มดำรงตำแหน่ง  1 ตุลาคม พ.ศ. 2566
ก่อนหน้า: พลเอก เฉลิมพล ศรีสวัสดิ์
สมาชิกวุฒิสภา
สมาชิกโดยตำแหน่ง 17 ธันวาคม พ.ศ. 2566 – 10 กรกฎาคม พ.ศ. 2567
 
ข้อมูลส่วนบุคคล
เกิด: 7 มิถุนายน พ.ศ. 2508 (59 ปี)
คู่สมรส: ปัญญดา หนุนภักดี
บุพการี: พลเอก อิสระพงศ์ หนุนภักดี (บิดา) คุณหญิง แพทย์หญิงสุมนา หนุนภักดี (มารดา)
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย  กองทัพไทย
ประจำการ: พ.ศ. 2528 – ปัจจุบัน
ยศ:  พลเอก   พลเรือเอก  พลอากาศเอก
บังคับบัญชา: กองบัญชาการกองทัพไทย กรมทหารราบที่ 11 รักษาพระองค์ กองพลที่ 1 รักษาพระองค์

พลเอก พลเรือเอก พลอากาศเอก ทรงวิทย์ หนุนภักดี (ชื่อเล่น อ๊อฟ; เกิด ๗ มิถุนายน พ.ศ. 2508) เป็นนายทหารชาวไทยดำรงตำแหน่งผู้บัญชาการทหารสูงสุด สมาชิกสภาความมั่นคงแห่งชาติ,ตุลาการทหารสูงสุด อดีตรองผู้บัญชาการทหารสูงสุดอดีตสมาชิกวุฒิสภาอดีตรองผู้บัญชาการทหารบก,อดีตเสนาธิการทหารบกและอดีตแม่ทัพภาคที่ ๑
ประวัติ > ชีวิตส่วนตัว

พล.อ. ทรงวิทย์ หนุนภักดี มีชื่อเล่นว่า อ๊อฟ เกิดเมื่อวันที่ 7 มิถุนายน พ.ศ. 2508 เป็นบุตรชายของ พล.อ. อิสระพงศ์ หนุนภักดี เลขาธิการคณะรักษาความสงบเรียบร้อยแห่งชาติ อดีตรัฐมนตรีว่าการกระทรวงมหาดไทย และอดีตผู้บัญชาการทหารบก กับคุณหญิง พญ.สุมนา หนุนภักดี (สกุลเดิม: วิชพันธ์) เขามีศักดิ์เป็นหลานปู่ของพล.ต.ท. ฉัตร หนุนภักดี อดีตรองผู้บัญชาการตำรวจนครบาล, หลานอาของคุณหญิงวรรณี คราประยูร ภริยาของพล.อ. สุจินดา คราประยูร อดีตนายกรัฐมนตรี และหลานอาของ พล.อ. ชัยณรงค์ หนุนภักดี อดีตรองผู้บัญชาการทหารสูงสุด พล.อ. ทวีศักดิ์ หนุนภักดี อดีตรองกรรมการผู้จัดการ บริษัท นวนคร จำกัด (มหาชน)
ประวัติ > การศึกษา

พลเอก พลเรือเอก พลอากาศเอก ทรงวิทย์ หนุนภักดี เข้าศึกษาในโรงเรียนเตรียมทหาร รุ่นที่ 24 และไปศึกษาต่อที่สถาบันการทหารเวอร์จิเนีย จากสหรัฐ
การทำงาน

พล.อ. ทรงวิทย์ หนุนภักดี เคยดำรงตำแหน่ง ดังนี้
ผู้บัญชาการกรมทหารราบที่ 11 รักษาพระองค์
ผู้บัญชาการกองพลที่ 1 รักษาพระองค์
แม่ทัพภาคที่ 1
เสนาธิการทหารบก
หัวหน้าคณะนายทหารฝ่ายเสนาธิการประจำผู้บัญชาการทหารบก
รองผู้บัญชาการทหารบก
รองผู้บัญชาการทหารสูงสุด
ต่อมาจึงย้ายไปอยู่กองบัญชาการกองทัพไทย รับตำแหน่งรองผู้บัญชาการทหารสูงสุด กระทั่งวันที่ 23 สิงหาคม พ.ศ. 2566 สภากลาโหมจึงมีมติเลือกเขาให้ดำรงตำแหน่งผู้บัญชาการทหารสูงสุดสืบต่อจาก พล.อ. เฉลิมพล ศรีสวัสดิ์ สัปดาห์ถัดมา มีพระบรมราชโองการโปรดเกล้าฯ แต่งตั้งพลเอกทรงวิทย์เป็นผู้บัญชาการทหารสูงสุดอย่างเป็นทางการ นอกจากนี้ยังมีพระบรมราชโองการโปรดเกล้าฯ พระราชทานยศพลเรือเอก และพลอากาศเอก ให้พล.อ. ทรงวิทย์เป็นกรณีพิเศษตั้งแต่วันที่ 4 มิถุนายน พ.ศ. 2567
ในวิกฤตการณ์การเมืองไทย พ.ศ. 2556–2557 เขานำทหารไปช่วยนักศึกษามหาวิทยาลัยรามคำแหง ที่ตกอยู่ในวงล้อมการปะทะ รวมทั้งได้เข้าช่วยเหลือนักข่าวที่ติดอยู่ในป้อมตำรวจจากเหตุปะทะบริเวณแยกหลักสี่
ในปี พ.ศ. 2560 รับตำแหน่งผู้บัญชาการกองผสมในริ้วขบวนที่ 3 ในพระราชพิธีถวายพระเพลิงพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร
ในปี พ.ศ. 2562 รับตำแหน่งผู้บัญชาการกองผสมในกระบวนพยุหยาตราสถลมารค ในพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว
นอกจากนี้เขายังเป็นกรรมการ บริษัท บางจาก คอร์ปอเรชั่น จำกัด (มหาชน) รองประธานกรรมการ บริษัท เบอร์ลี่ ยุคเกอร์ จำกัด (มหาชน) และเคยเป็นกรรมการการยาสูบแห่งประเทศไทย
เครื่องราชอิสริยาภรณ์

พล.อ.ทรงวิทย์ หนุนภักดี ได้รับเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2535 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2536 –  เหรียญราชการชายแดน (ช.ด.)
พ.ศ. 2547 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

มาเลเซีย :
พ.ศ. 2567 –  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
หลวงปู่สรวง เทวดาเดินดิน

| หลวงปู่สรวง บายตึ๊กเจีย (หลวงปู่สรวง (ហ្លួងពូស៊ួង) ดาบสกสินไฟ) |
| --- | --- |
ชื่ออื่น: หลวงตาเบ๊าะ,ดาบสซวง
มรณภาพ: 8 กันยายน พ.ศ. 2543
ตำแหน่งชั้นสูง
ที่อยู่: วัดไพรพัฒนา อำเภอภูสิงห์ (ที่ตั้งสรีระสังขาร) ศรีสะเกษ
หลวงปู่สรวง บายตึ๊กเจีย ,หรือดาบสซวง ( เขมร: ហ្លួងពូស៊ួង ) เป็นพระดาบสชาวกัมพูชา ในประเทศไทยที่ธุดงค์บำเพ็ญเพียรอยู่ตามป่าเขา ทุ่งนาของชาวบ้านไม่ชอบจำวัดอยู่ตามวัดต่างๆทำให้วัตรปฏิบัติของท่านดูแปลกกว่าภิกษุทั่วไปผู้คนจึงเรียกท่านว่า"พระดาบส" หลวงปู่สรวง เทวดาเดินดิน ละสังขารเมื่อวันที่ 8 กันยายน พ.ศ. 2543 สรีระสังขารตั้งอยู่บนมณฑปปราสาทหลวงปู่สรวง วัดไพรพัฒนา อำเภอภูสิงห์ จังหวัดศรีสะเกษ
ประวัติหลวงปู่สรวง

หลวงปู่สรวง เทวดาเดินดิน หรือดาบสซวง เกิดเมื่อใดและอายุเท่าใดนั้นไม่มีใครทราบแน่ชัด เพราะท่านไม่เคยบอกเล่าประวัติส่วนตัวให้ใครฟังแม้แต่ศิษย์ผู้ติดตามใกล้ชิดก็ไม่ทราบประวัติส่วนตัวของท่าน เพียงแต่รับรู้กันว่าเป็นชาวเขมรกัมพูชา ซึ่งเข้ามาในเมืองไทยนานแล้ว โดยปรกติหลวงปู่สรวงจะแวะจำวัดที่วัดบ้านขะยูง ตำบลห้วยตามอญ อำเภอภูสิงห์ จังหวัดศรีสะเกษอยู่เป็นประจำและซึ่งแต่ละครั้งจะอยู่นานหลายเดือน นอกจากนั้นก็จะแวะจำวัดตามวัดต่างๆบ้างในระยะสั้นๆตามแต่ลูกศิษย์จะนิมนต์ไป แต่โดยส่วนมากหลวงปู่มักออกธุดงค์และจำวัดอยู่ตามป่าเขาและกระท่อมตามทุ่งนาของชาวบ้าน
มีผู้ยืนยันว่าเคยพบเห็นหลวงปู่สรวงตั้งแต่ตนยังเด็กซึ่งในจำนวนนั้นมีพระเถระสำคัญอยู่หลายท่านเช่น หลวงพ่อสร้อย ธัมมรโส วัดเลียบราษฎร์บำรุง กรุงเทพมหานคร , หลวงปู่หงษ์ พรหมปัญโญ วัดเพชรบุรี จังหวัดสุรินทร์ , หลวงปู่โป๊ะ วัดบ้านบิง จังหวัดศรีสะเกษ , หลวงปู่สาย ปาโมกโข วัดตะเคียนราม ต่างยืนยันว่าเคยพบเห็นหลวงปู่สรวงตั้งแต่ตัวเองยังเด็ก  นอกจากนั้นยังได้รับการเล่าขานจากคนแก่เฒ่าที่อยู่ชายป่าบ้านตะเคียนราม และพระสงฆ์ในวัดตะเคียนราม อำเภอภูสิงห์ ชาวบ้านตำบลกันทรารมย์  อำเภอขุขันธ์ จังหวัดศรีสะเกษ บริเวณอำเภอบัวเชด จังหวัดสุรินทร์  และหมู่บ้านต่างๆตามแนวชายแดนไทย - กัมพูชา ซึ่งเป็นผู้ที่เคยพบเห็นหลวงปู่สรวงเมื่อตนเองยังเด็กเช่นกันปัจจุบันมีอายุ 80 ปีขึ้นไป ต่างบอกว่าเคยเห็นท่านตั้งแต่ตัวเองยังเป็นเด็ก 7 - 8 ขวบ หลวงปู่สรวงท่านก็มีสภาพแก่ชราแบบนี้มานานแล้วจากคำบอกเล่าของรุ่นปู่รุ่นย่าของผู้บอกเล่า จนถึงวันที่ท่านละสังขารก็มีสภาพร่างกายเปลี่ยนแปลงเพียงเล็กน้อย
หลวงปู่สรวงเป็นคนที่มักน้อย สันโดษ สมถะ มีอุเบกขาสูง หลวงปู่สรวงหรือดาบสซวงจะจําวัดอยู่ตามกระท่อมเถียงนาของชาวบ้าน มีกระดานไม้ปูแค่พอนอนได้ ทุกแห่งที่หลวงปู่จําวัดจะมีเสาไม้สูงปักอยู่ มีเชือกขาวซึ่งระหว่างกระท่อมเสาไม้หรือต้นไม้ข้างเคียงจะมีว่าวขนาดใหญ่ ที่บุด้วยจีวรหรือกระดาษแขวนไว้เป็นสัญลักษณ์ ที่ขาดไม่ได้คือจะต้องให้ลูกศิษย์ก่อกองไฟไว้เสมอ บางครั้งลูกศิษย์ เอาสิ่งของมาถวายท่านก็มักจะโยนเข้ากองไฟ ชาวบ้านในสมัยนั้นเรียกขานท่านว่า “ลูกเอ็อวเบ๊าะ” หรือ “ลูกตาเบ๊าะ” (เป็นภาษาเขมร หมายถึงพระ ดาบสที่เป็นผู้รักษาศีลอยู่ตามถ้ำตามป่าเขา)
ละสังขาร

หลวงปู่สรวง เทวดาเดินดิน ละสังขารเมื่อวันที่ 8 กันยายน 2543 ณ กระท่อมบ้านรุน อำเภอบัวเชด จังหวัดสุรินทร์ ท่านมีอาการป่วยและฉันอาหารไม่ได้เป็นเวลาหลายวันและได้ย้ายมาพักที่กระท่อมข้างวัดป่าบ้านจะบกเวลาประมาณ 14.00 น. อาการป่วยของท่านก็กำเริบหนักหลวงปู่จึงบอกบรรดาศิษย์ว่าจะไปที่บ้านรุน อำเภอบัวเชด จังหวัดสุรินทร์ ได้สั่งให้ลูกศิษย์ช่วยกันงัดแผ่นกระดานปูกระท่อมที่หลวงปู่นั่งทับอยู่ออกมาซึ่งเป็นแผ่นที่ท่านนั่งอยู่พองัดออกมาหลวงปู่ได้พนมมือไหว้ไปทุกทิศ เสร็จแล้วก็ให้ลูกศิษย์หามท่านออกมาจากกระท่อมวางลงบนพื้นดินด้านทิศเหนืออยู่ระหว่างกระท่อมกับต้นมะขาม โดยตัวท่านเองหันหน้าเข้ากระท่อมจากนั้นลูกศิษย์จึงช่วยกันพยุงหลวงปู่ขึ้นรถ แล้วขับมุ่งตรงไปที่บ้านรุน ซึ่งอยู่ในเขตอำเภอบัวเชด จังหวัดสุรินทร์ พอถึงบ้านรุนหลวงปู่ได้สั่งให้ขับรถไปที่กระท่อมโดยด่วนพอถึงกระท่อมลูกศิษย์ได้อุ้มหลวงปู่ วางลงบนแคร่ที่ตั้งอยู่ในกระท่อมแล้วช่วยก่อกองไฟเพื่อให้ความอบอุ่นแก่หลวงปู่ และนำอาหารมาให้ท่านฉันท่านก็ไม่ยอมฉันอาหารในที่สุดก็มีความเห็นว่าให้รีบแต่งขันธ์ห้าขันธ์แปดขอขมาหลวงปู่โดยด่วนตามที่เคยกระทำมาแล้วและได้ผลมาหลายครั้งลูกศิษย์คนหนึ่งกล่าวว่าถ้าได้แต่งขันธ์ห้าขันธ์แปดขอขมา พร้อมนิมนต์แม่ชีมาร่วมสวดมนต์ให้ท่านฟังท่านก็จะหายเป็นปกติ จึงได้พากันแต่งขันธ์ห้าขันแปดไปพลางก่อน แล้วค่อยไปตามคนที่เคยแต่งขันธ์ให้หลวงปู่ อีกที
ขณะนั้นหนึ่งในคณะลูกศิษย์ได้มีความเห็นว่าควรนำหลวงปู่ไปรักษาที่โรงพยาบาลซึ่งทุกคนก็เห็นด้วย จึงได้พากันอุ้มหลวงปู่ไปขึ้นรถเพื่อจะไปโรงพยาบาลบัวเชด จังหวัดสุรินทร์ ซึ่งใกล้ที่สุดแต่รถวิ่งออกห่างจากกระท่อมได้ไม่ถึง 50 เมตรหลวงปู่ก็มีอาการกำเริบหนักขึ้น ลูกศิษย์ต่างคนก็ร้องให้และมองดูหลวงปู่ด้วยความอาลัยและสิ้นหวัง หลวงปู่เริ่มหายใจแผ่วลง ในที่สุดได้ทอดมือทิ้งลงข้างกายเสียชีวิตด้วยความสงบบนรถ แต่ลูกศิษย์ก็ยังคงนำหลวงปู่ มุ่งไปที่โรงพยาบาลด้วยความหวังว่าหมอจะสามารถช่วยให้หลวงปู่ฟื้นขึ้นมาได้ พอไปถึงโรงพยาบาลบัวเชดหมอและพยาบาลได้นำหลวงปู่เข้าห้องฉุกเฉินทำการตรวจร่างกายโดยละเอียดแล้วสรุปว่า หลวงปู่เสียชีวิตไปแล้วไม่ต่ำว่า 3 - 4 ชั่วโมง แต่ลูกศิษย์ต่างก็ยืนยันว่าเสียชีวิตไม่เกิน 10 นาทีแน่นอน เพราะระยะทางจากบ้านรุนมาโรงพยาบาลบัวเชดประมาณ 10 กิโลเมตรและขับรถมาอย่างเร็วด้วย ลูกศิษย์ไม่ให้ทางโรงพยาบาลฉีดยารักษาศพ และปรึกษากันว่าจะนำสังขารหลวงปู่ไปบำเพ็ญกุศลที่วัดบ้านขะยูง ตำบลห้วยตามอญ อำเภอภูสิงห์ จังหวัดศรีสะเกษ ซึ่งเป็นวัดที่หลวงปู่ แวะจำวัดอยู่เป็นประจำ แต่พอมาถึงบ้านไพรพัฒนา ตำบลไพรพัฒนา อำเภอภูสิงห์ลูกศิษย์ได้ขับรถแวะเข้าที่วัดไพรพัฒนาเพื่อแจ้งข่าวให้หลวงพ่อพุฒ วายาโม เจ้าอาวาสวัดไพรพัฒนาได้ทราบว่าหลวงปู่สรวงได้เสียชีวิตแล้ว ขณะนั้นเวลาประมาณ 19.00 น. หลวงพ่อพุฒ วายาโม จึงขึ้นไปที่รถแล้วเปิดประตูรถขึ้นไปกราบสังขารหลวงปู่และถามบรรดาลูกศิษย์ว่าจะดำเนินการกันต่อไปอย่างไรก็ได้รับคำตอบว่า จะนำศพหลวงปู่ไปบำเพ็ญกุศลที่วัดบ้านขะยูง ตำบลห้วยตามอญ อำเภอภูสิงห์ จังหวัดศรีสะเกษ หลวงพ่อพุฒบอกให้เดินทางล่วงหน้าไปก่อนจะตามไปทันที รถได้เคลื่อนตัวออกจากวัดไพรพัฒนามุ่งหน้าไปยังวัดบ้านขะยูง พอถึงระหว่างทางไปวัดบ้านขะยูงปรากฏว่าขบวนลูกศิษย์เปลี่ยนใจจะนำร่างหลวงปู่กลับมาบำเพ็ญกุศลที่วัดไพรพัฒนา และได้ตั้งสรีระสังขารหลวงปู่สรวงที่วัดไพรพัฒนามาจนถึงปัจจุบัน
สถานที่หลวงปู่สรวงเคยพำนักเพื่อโปรดสัตว์

วัดบ้านขะยูง ตำบลห้วยตามอญ อำเภอภูสิงห์ จังหวัดศรีสะเกษ
กระท่อมบ้านรุน อำเภอบัวเชด จังหวัดสุรินทร์
วัดสนสัทธาราม บ้านสน ตำบลสะกาด อำเภอสังขะ จังหวัดสุรินทร์
วัดไพรพัฒนา อำเภอภูสิงห์ จังหวัดศรีสะเกษ สถานที่ตั้งบำเพ็ญกุศลสรีระสังขารหลวงปู่สรวง
คม คงแก้ว

| คม คงแก้ว |
| --- | --- |
เกิด: 17 กรกฎาคม พ.ศ. 2527 (40 ปี)
สัญชาติ: ไทย
การศึกษา:  โรงเรียนวัดบวรนิเวศ 
ศิษย์เก่า:  คณะวนศาสตร์ มหาวิทยาลัยเกษตรศาสตร์ 
มีชื่อเสียงจาก: เป็นประธานสงฆ์วัดป่าธรรมคีรี ลาสิกขาเนื่องด้วยถูกกล่าวหาว่ายักยอกทรัพย์และเสพเมถุน
คม คงแก้ว (หรือเดิมรู้จักกันในนาม พระวชิรญาณโกศล วิ.) เป็นอดีตพระราชาคณะชั้นสามัญยกฝ่ายวิปัสสนาธุระ ซึ่งลาสิกขาเนื่องด้วยถูกกล่าวหาว่าต้องคดียักยอกทรัพย์และเสพเมถุน
ประวัติ

คม คงแก้ว เกิดเมื่อวันที่ 17 กรกฎาคม พ.ศ. 2527 จบการศึกษามัธยมศึกษาที่โรงเรียนวัดบวรนิเวศ ปริญญาตรีที่คณะวนศาสตร์ มหาวิทยาลัยเกษตรศาสตร์ ก่อนอุปสมบทเมื่อปี พ.ศ. 2548 ที่วัดป่าพระธาตุเขาน้อย จังหวัดราชบุรี โดยอ้างการปฏิบัติวิปัสสนากรรมฐานตามแนวทางของพระธรรมวิสุทธิมงคล (บัว ญาณสมฺปนฺโน) และอ้างว่ามีสมเด็จพระสังฆราชเจ้า กรมหลวงวชิรญาณสังวร และอุบาสิกาจันดี โลหิตดีเป็นอาจารย์
เมื่อครั้งเป็นภิกษุ พระคม อภิวโรได้รวบรวมสร้างวัดป่าธรรมคีรี ที่อำเภอปากช่อง จังหวัดนครราชสีมา มีลูกศิษย์เลื่อมใสศรัทธาในแนวทางการสอนวิปัสสนากรรมฐานจำนวนมาก รวมไปถึงผู้ที่มีชื่อเสียง นักธุรกิจ และดารา
เมื่อวันที่ 6 พฤษภาคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการพระราชทานสัญญาบัตรสมณศักดิ์เป็น พระวชิรญาณโกศล เป็นพระราชาคณะชั้นสามัญยกฝ่ายวิปัสสนาธุระ สถิตวัดป่าธรรมคีรี จังหวัดนครราชสีมา ในเดือนเดียวกัน พระคมได้เล่าให้ลูกศิษย์ฟังว่า พระบาทสมเด็จพระเจ้าอยู่หัวทรงอาราธนาให้เจริญกัมมัฏฐานและถวายพระธรรมเทศนาเป็นการส่วนพระองค์
ต่อมาในเดือนตุลาคม พ.ศ. 2565 สมเด็จพระเจ้าลูกยาเธอ เจ้าฟ้าทีปังกรรัศมีโชติ ได้เสด็จไปทรงบำเพ็ญพระกุศลและทรงสนทนาธรรม หลังจากนั้น พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พลอากาศเอก จอม รุ่งสว่าง องคมนตรี เชิญผ้าพระกฐินไปทอดถวายยังที่ชุมนุมสงฆ์ที่วัดป่าธรรมคีรีอีกด้วย
ลาสิกขา

ไทยรัฐ รายงานอ้างว่า เมื่อวันที่ 2 พฤษภาคม พ.ศ. 2566 พระวชิรญาณโกศลลาสิกขาที่วัดบวรนิเวศราชวรวิหาร พร้อมด้วยพระมหาวุฒิมา เถาว์หมอ เจ้าอาวาสวัดป่าธรรมคีรี ในวันถัดมา พระครูพิทักษ์มัชฌิมเขต (จิรศักดิ์) เจ้าคณะตำบลปากช่องฝ่ายธรรมยุต แต่งตั้งให้พระราชวชิราลังการ (คำปอน สุทฺธิญาโณ) วัดวชิราลงกรณวราราม เป็นรักษาการเจ้าอาวาสวัดป่าธรรมคีรี และแต่งตั้งคณะกรรมการตรวจสอบทรัพย์สินวัดป่าธรรมคีรี
เมื่อวันที่ 6 พฤษภาคม พ.ศ. 2566 กองบังคับการปราบปรามได้รับการประสานสำนักงานพระพุทธศาสนาแห่งชาติให้ตรวจสอบพฤติกรรมของพระวชิรญาณโกศล โดยอ้างว่ามีการทุจริตเงินวัดไปใช้จ่ายส่วนตัว รวมถึงยังนำเงินสดไปมอบให้จุฑาทิพย์ ภูบดีวโรชุพันธุ์ ผู้เป็นน้องสาว เพื่อฝากเข้าบัญชีธนาคาร ซึ่งจากการตรวจสอบเบื้องต้นพบว่ามีการยักยอกเงินของวัดกว่า 180 ล้าน รวมถึงในระหว่างที่ถือสมณเพศนั้น ได้มีการเสพเมถุนภายในกุฏิตามข้อบัญญัติธรรมวินัย พระวชิรญาณโกศลจึงสมัครใจลาสิกขา
เมื่อวันที่ 5 พฤษภาคม พ.ศ. 2566 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการให้ปลดชัยเมธี ภูบดีวโรชุพันธุ์ ออกจากข้าราชการฝ่ายทหารในพระองค์ ฐานความผิด "เป็นข้าราชบริพารในพระองค์ชักชวนบุคคลอื่นที่ไม่ดีเข้ามาหลอกลวงในราชสำนัก ทำให้เกิดความสับสนวุ่นวาย" ทำให้หลายฝ่ายสงสัยอาจจะเป็นชัยเมธี ที่นำอดีตพระวชิรญาณโกศลเข้าสู่ราชสำนัก
เมื่อวันที่ 9 พฤษภาคม พ.ศ. 2566 กองบังคับการปราบปรามขยายผลจับกุมพระลูกวัด วัดป่าธรรมคีรี 5 รูป และพนักงานขับรถของวัด ฐานความผิด "เป็นผู้สนับสนุนเจ้าพนักงานเบียดบังทรัพย์โดยทุจริต, เป็นเจ้าพนักงานเบียดบังทรัพย์โดยทุจริต, เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ, และรับของโจร" จากการสอบสวนพบว่า ผู้ถูกกล่าวหาร่วมกันนำทรัพย์สินของวัดไปซุกซ่อนตามสถานที่รอบวัด อย่างบริเวณกุฎิ ถังเก็บน้ำเป็นอาทิ โดยเฉพาะการฝังทองคำดิน แต่เป็นการทำตามคำสั่งของพระวชิรญาณโกศล โดยมีมูลค่าทรัพย์กว่า 300 ล้านบาท ในจำนวนนี้ส่วนหนึ่งเป็นทองคำแท่ง ทองรูปพรรณ และเงินสด
เซย์มายเนม

| เซย์มายเนม |
| --- | --- |
เซย์มายเนมในเดือนมีนาคม 2025 จากซ้ายไปขวา: โซฮา, ซึงจู, เมย์, โดฮี, ฮิโตมิ, จุนฮวี และคานี่
ข้อมูลพื้นฐาน
ฉายา: SMN
ที่เกิด: โซล ประเทศเกาหลีใต้
แนวเพลง:  เคป็อป 
ช่วงปี: 2024–ปัจจุบัน
ค่ายเพลง: อินโคด

สมาชิก:  ฮิโตมิ  เมย์  คานี่  โซฮา  โดฮี  จุนฮวี  ซึงจู 


ชื่อเกาหลี
ฮันกึล: 세이마이네임
อาร์อาร์: Seimaineim 
เอ็มอาร์: Seimaineim 
 
เซย์มายเนม (เกาหลี: 세이마이네임; อาร์อาร์: Seimaineim; อังกฤษ: Say My Name, มักเขียนตัวพิมพ์ใหญ่ทั้งหมดหรือ SMN) เป็นเกิร์ลกรุปเกาหลีใต้ ก่อตั้งโดยอินโคด ประกอบด้วยสมาชิกจำนวนเจ็ดคนคือ ฮิโตมิ, เมย์, คานี่, โซฮา, โดฮี, จุนฮวี และซึงจู พวกเธอเปิดตัวเมื่อวันที่ 16 ตุลาคม 2024 โดยมีการเล่นเอกซ์เทนเดดเพลย์ ครั้งแรก (อีพี) Say My Name ที่ใช้ชื่อเดียวกับวง
ชื่อ

ชื่อวง "เซย์มายเนม" นั้นไม่ได้เป็นเพียงแค่ชื่อเรียกวงดนตรีเท่านั้น แต่ยังซ่อนความหมายอันลึกซึ้งที่บ่งบอกถึงเอกลักษณ์เฉพาะตัวที่หาไม่ได้จากวงอื่น ๆ อีกด้วย คำว่า "เซย์มายเนม" นั้นหมายถึงการเรียกขานชื่อตนเอง ซึ่งสื่อถึงความสำคัญของตัวตนของแต่ละบุคคลที่มักถูกมองข้ามไปในยามที่เราเผชิญกับความทุกข์หรือความเจ็บปวดในชีวิต นอกจากนั้นยังสื่อถึงความปรารถนาที่จะเป็นกลุ่มศิลปินที่ส่งมอบความหวังให้กับผู้ฟัง ผ่านการเติบโตและก้าวข้ามอุปสรรคไปด้วยกัน โดยไม่สูญเสียตัวตน